89 



kira tiloe poe deui, 



ngadago noe njeungeut bedil. 

 Geus kitoe Lengser teh loempat marentah njeungeut mariem : 



Kalangtaka bedil tinggar, 



senapan reudjeung istapel, 



darogdog bedil panorog, 



doer bedilna ger soerakna, 



tjoeroeloeng reudjeung angkloengna, 



noeroengtoeng sorana tjaloeng, 



baralang sora gambangna, 



melas-mdis sora soeling, 



hariring sora karinding, 



bareleng sora tamboerna, 



teretet sora tarompet, 



ngahioeng sorana bangsing, 



seblak bari ditatakeun, 



pinterna Batara Lengser, 



metakeun noe tatabeuhan, 



toeroengtoeng kendangna roejoeng, 



ditoetoepan koelit loetoeng, 



dirarawat hoë woeloeng, 



ditepak koe indoeng-indoeng, 



pantes tingaroenggoet gdoeng. 



niringting kendangna mindi, 



ditoetoepan koelit sapi, 



dirarawat hoë seti, 



ditepak koe nini-nini, 



lampahna pating djarendi, 



tarangtang kendangna dadap, 



dirarawat hoë walat, 



ditepak koe bararoedak, 



barina pating arengklak, 



terengteng kendangna djambe, 



ditoetoepan koelit embe, 



dirarawat koe hoë sege, 



ditepak paratjawene, 



barina pating arente, 



seblak bari dibaksaan : 



bek ka hareup baksa peureup, 



bek ka toekang baksa pedang, 



torolong baksa kadjongan, 



oeleng-oeleng baksa kepeng, 



rengkebeng djeung badajana. 

 Oerang toenda tjarita anoe keur pesta. 



